Across the Universe (filmas)

**Across the Universe** – 2007 m. JAV režisierės Džiulijos Teimor miuziklas. Filme aktoriai atliko 34 grupės The Beatles dainas. Pagrindines roles atlieka Džimas Stargesas ir Evan Reičel Vud, epizodinėms rolėms atlikti buvo pakviestos tokios žvaigždės, kaip Bono, Džo Kokeris, Salma Heik ir kt. Visi aktoriai dainas atliko savarankiškai.

Filmo premjera įvyko 2007 m. rugsėjo 10 d. Toronto kino festivalyje.

## Siužetas

Filmas pasakoja meilės istoriją, kuri vyksta 1960–siais metais. Pagrindinis filmo herojus Džiudas keliauja iš gimtojo Liverpulio į JAV ieškoti savo tėvo. Jis suranda jį Prinstono Universitete (Princeton University) ir pasirodo, kad tėvas net nežinojo apie sūnaus egzistavimą. Čia Džiudas susipažįsta su studentu Maksu ir jo seserimi Liusi. Visi trys atsiduria Niujorke ir įsitraukia į pacifistų judėjimą, kovojanti prieš karą Vietname. Džiudas įsimyli Liusį, bet vienos demonstracijos metu, jis areštuojamas ir deportuojamas iš šalies. Bet šios istorijos herojai vis tiek suranda kelią susitikimui…

## Filmo muzika
Pagrindiniai filmo herojai atlieka 25 dainas. 4 dainas atliko kviestinės estrados žvaigždės (Bono, Džo Kokeris ir Edis Izardas). Dainą „Let It Be“ atliko epizodinių vaidmenų atlikėjai. Kūrinį „Blue Jay Way“ atliko Teksaso indi–grupė „The Secret Machines“. Be grupės „The Beatles“ dainų, filme skamba ir kompozitoriaus Eljoto Goldentalio muzika.

## Aktoriai
* Evan Reičel Vud – Liusi
* Džimas Stargesas – Džiudas
* Džo Andersonas – Maksas
* Dana Fiuks (Dana Fuchs) – Sedi
* Martinas Liuteris Makojus (Martin Luther McCoy) – Jojo
* T. V. Carpio – Prudensas
ir kt.

### Epizoduose
* Bono – daktaras Robertas
* Edis Izardas – Mr. Kaitas
* Salma Heik – vienu metu penkios medicinos seserys
* Džo Kokeris – hipis, vargšas ir suteneris (trys vaidmenys atliekant dainą „Come Together“)

## Atliekami grupės „The Beatles“ kūriniai

Sąraše surašyti eilės tvarka filme atlikti 34 grupės „The Beatles“ kūriniai ir nurodyti aktoriai, kurie jas atliko.

# „Girl“ – Džimas Stargesas
# „Helter Skelter“ – Dana Fiuks
# „Hold Me Tight“ – Evan Reičel Vud ir Liza Chog
# „All My Loving“ – Džimas Stargesas
# „I Want to Hold Your Hand“ – T. V. Carpio
# „With a Little Help from My Friends“ – Džo Andersonas, Džimas Stargesas ir „Dorm Buddies“
# „It Won’t Be Long“ – Evan Reičel Vud ir „Students“
# „I’ve Just Seen a Face“ – Džimas Stargesas
# „Let It Be“ – Kerol Vuds (Carol Woods), Timis Mitčemas (Timmy Mitchum) ir bažnytinis choras
# „Come Together“ – Džo Kokeris ir Martinas Liuteris Makojus
# „Why Don’t We Do It in the Road?“ – Dana Fiuks
# „If I Fell“ – Evan Reičel Vud
# „I Want You (She’s So Heavy)“ – Džo Andersonas, „Soldiers“, Dana Fiuks ir T. V. Carpio
# „Dear Prudence“ – Dana Fiuks, Džimas Stargesas, Evan Reičel Vud ir Džo Andersonas
# „Flying“ – instrumentinis kūrinys, fragmentus atlieka grupė „The Secret Machines“
# „Blue Jay Way“ – kūrinio fragmentus atlieka grupė „The Secret Machines“
# „I Am the Walrus“ – Боно (akomponuoja grupė „The Secret Machines“
# „Being for the Benefit of Mr. Kite!“ – Edis Izardas
# „Because“ – Evan Reičel Vud, Džimas Stargesas, Džo Andersonas, Dana Fiuks, T. V. Carpio ir Martinas Liuteris Makojus
# „Something“ – Džimas Stargesas
# „Oh! Darling“ – Dana Fiuks, Martinas Liuteris Makojus
# „Strawberry Fields Forever“ – Džimas Stargesas ir Džo Andersonas
# „Revolution“ – Džimas Stargesas
# „While My Guitar Gently Weeps“ – Martinas Liuteris Makojus (vieną stulpelį kartu su Džimu Stargesu)
# „Across the Universe“ – Džimas Stargesas
# „Helter Skelter“ – Dana Fiuks
# „And I Love Her“ – trumpas fragmentas
# „Happiness Is a Warm Gun“ – Džimas Stargesas, Džo Andersonas, ligoninės pacientai ir Salma Heik
# „Revolution“ – trumpą fragmentą atlieka Evan Reičel Vud
# „A Day in the Life“ – atlieka Džefas Bekas (instrumentinė dainos versija 1998 m. įrašyta Džordžo Martino albumui „In My Life“)
# „Blackbird“ – Evan Reičel Vud
# „Hey Jude“ – Džo Andersonas (viena eilutė kartu su Andžela Mounsli (Angela Mounsey)
# „Don’t Let Me Down“ – Dana Fiuks ir Martinas Liuteris Makojus
# „All You Need Is Love“ – Džimas Stargesas, Dana Fiuks, T. V. Carpio ir Martinas Liuteris Makojus
# „She Loves You“ – Džo Andersonas
# „Lucy in the Sky with Diamonds“ – Bono (pagalbinis vokalas – „The Edge“), skamba titrų metu
# „Flying“ – instrumentinis kūrinys – išplėstą versiją atlieka grupė „The Secret Machines“, skamba titrų metu

## Nuorodos
* Oficiali filmo svetainė 
* Apdovanojimai